
Text rozhodnutia
Súd: Krajský súd Bratislava Spisová značka: 7Sa/38/2020 Identifikačné číslo súdneho spisu: 1020200729 Dátum vydania rozhodnutia: 12. 03. 2021 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2021:1020200729.2 Uznesenie Krajský súd v Bratislave v právnej veci žalobcu: BIO INVESTMENTS s.r.o., so sídlom Lukov 158, 086 05 Lukov, IČO: 44 162 626, v mene ktorého koná správca konkurznej podstaty LEGATOs Recovery k.s., so sídlom Bardejovské kúpele 30, 086 31 Bardejov, IČO: 47 256 187, proti žalovanému: Úrad pre reguláciu sieťových odvetví, Bajkalská 27, P.O.BOX 12, 820 07 Bratislava 27, o správnej žalobe proti inému zásahu orgánu verejnej správy, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : 1. Dňa 18.05.2020 bola Krajskému súdu v Bratislave (ďalej aj ako „správny súd“ alebo „tunajší súd“) doručená správna žaloba proti inému zásahu orgánu verejnej správy zo dňa 16.05.2020, ktorou sa žalobca domáhal, aby správny súd zakázal žalovanému pokračovanie v porušovaní práv žalobcu spočívajúce v zaradení úpadcu: BIO INVESTMENTS s.r.o. v konkurze, so sídlom Lukov 158, 086 05 Lukov do zoznamu subjektov, respektíve zariadení výrobcov elektriny, ktorým právo na podporu podľa zákona č. 309/2009 Z. z. zaniklo. Žalovaný je povinný obnoviť pôvodný stav pred zaradením úpadcu: BIO INVESTMENTS s.r.o. v konkurze, so sídlom Lukov 158, 086 05 Lukov do zoznamu subjektov do zoznamu subjektov, respektíve zariadení výrobcov elektriny, ktorým právo na podporu podľa zákona č. 309/2009 Z. z. zaniklo. 2. Podaním zo dňa 04.11.2020 vzal žalobca správnu žalobu zo dňa 16.05.2020 v celom rozsahu späť. 3. Podľa § 63 zákona č. 162/2015 Z. z. Správny súdny poriadok (ďalej len „SSP“), žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 4. Podľa § 99 písm. a) SSP, správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Vzhľadom na citované zákonné ustanovenia a s poukazom na vyššie uvedené skutočnosti, správny súd rozhodol tak, ako je uvedené vo výrokovej časti tohto rozhodnutia. 6. O náhrade trov konania rozhodol správny súd podľa § 170 písm. b) SSP, podľa ktorého žiaden z účastníkov nemá právo na náhradu trov konania, ak konanie bolo zastavené. Poučenie: Proti tomuto uzneseniu možno podať kasačnú sťažnosť v lehote jedného mesiaca od jeho doručenia na Krajský súd v Bratislave. Lehota na podanie kasačnej sťažnosti je zachovaná, ak počas nej bola kasačná sťažnosť podaná na kasačnom súde (§ 444 ods. 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva a návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1, 2 SSP).

